sabdane sang nata.“Ing ri kalenggahan niki kados mboten wonten rembag ingkang wigatos; nanging menawi Paman Patih, Bapa Panembahan utawi Kakang Narpati manggihaken perkawis ingkang pantes karembag kula sumanggaaken!”“Lole … lole, kepareng matur ngger anak prabu ““Mangga bapa Panembahan Durna!”“Ing ari Respati, nuju muja semadi maladi hening pun bapa nampi pralampita. Paripaksa badhe kula aturaken ing pasewakan menika amargi sesambetan kalayan nasibipun negari, ngger anak prabu”.“Mangga enggal kawedarna ,bapa!”.“Mekaten ngger! …..pralampita kalawau wujud gegambaran ingkang saklangkung aeng. Inggih menika gegambaran ingkang rupi angger anak Prabu Duryudana nigas jangga!”“Nigas jangga ? Janggane sinten bapa?”“jangganipun ratu Dwarawati. Sareng kalayan gumlundhunging mustaka rumaos kula jagad kalempit wonten astanipun angger anak prabu Duryudana”.“Jagad dewa bathara ! lajeng suraose pralampita kadi pundi ?”“gegambaran kalawau muhung pralampita ingkang suraosipun negari Astina badhe jaya menawi kalampahanmbedah negari Dwarawati, ngger anak prabu!”.“Sik…sik Wakne Gondhel, sadurunge rembug dibacutake aku kepengin takon?”. Wuwuse patih Sengkuni nyelani.“Ya Adi Cuni, takon bab apa?”“Apa bener gegambaran sing tok weruhi kuwi